ddrg/super_eurlex huggingface dataset:
SL Uradni list Evropske unije L 14/18

SKLEP SVETA

z dne 20. decembra 2012

o imenovanju štirih članov uprave Evropske agencije za zdravila (EMA)

(2013/33/EU)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (1) in zlasti člena 65(1) in (4) Uredbe,

ob upoštevanju seznama kandidatov, ki ga je 8. avgusta 2012 pripravila Komisija,

ob upoštevanju mnenja Evropskega parlamenta –

SPREJEL NASLEDNJI SKLEP:

Člen 1

Nikolaos DEDES, rojen dne 15. decembra 1966, Christophe HUGNET, rojen dne 1. februarja 1971, Wolf-Dieter LUDWIG, rojen dne 31. januarja 1952, in Wim WIENTJES, rojen dne 16. septembra 1937, se imenujejo za člane uprave Evropske agencije za zdravila za obdobje treh let.

Člen 2

Datum začetka triletnega obdobja iz člena 1 določi uprava Evropske agencije za zdravila.

V Bruslju, 20. decembra 2012 Za Svet Predsednik E. FLOURENTZOU

(1) UL L 136, 30.4.2004, str. 1.
2.

odstavek 10 se nadomesti z naslednjim: „10. Irska v letu 2013 v skladu s specifikacijami iz memoranduma o soglasju: (a) zaključi stresne teste bank, ki bodo usklajeni s testi Evropskega bančnega organa (EBA) ter bodo temeljili na rezultatih PCAR iz leta 2011 in programu finančnih ukrepov za leto 2012. Stresni test je strog in še naprej temelji na trdnih napovedih izgube pri posojilih in visoki stopnji preglednosti. Objava rezultatov se uskladi s časovnim razporedom za naslednje teste EBA; (b) zmanjša zadolženost nacionalnih bank za doseganje nominalnih ciljev odprodaje nebistvenih sredstev in amortizacije do konca leta 2013, ki ju določa PLAR iz leta 2011, razen če je bilo z Evropsko komisijo drugače dogovorjeno v okviru ocenjevanja načrtov za prestrukturiranje bank, ki je v teku, ter spremlja napredek bank pri doseganju relevantne likvidnosti iz Basla III in zahtev glede količnika neto stabilnega financiranja v skladu z naprednim okvirom spremljanja, ki ga določa program.“
(3)

Prvotni seznam in prvih pet posodobljenih seznamov območij v atlantski biogeografski regiji, ki so v skladu z Direktivo 92/43/EGS pomembna za Skupnost, je Komisija sprejela z odločbami 2004/813/ES (2), 2008/23/ES (3), 2009/96/ES (4) ter sklepoma 2010/43/EU (5), 2011/63/EU (6) in Izvedbenim sklepom 2012/13/EU (7). Na podlagi člena 4(4) in člena 6(1) Direktive 92/43/EGS zadevna država članica čim prej in najpozneje v šestih letih s seznama območij, pomembnih za Skupnost, v atlantski biogeografski regiji določi območja za posebna ohranitvena območja ter opredeli prednostne naloge za ohranjanje teh območij in potrebne ohranitvene ukrepe.
SL Uradni list Evropske unije L 102/96

Popravek Sklepa Sveta 2013/743/EU z dne 3. decembra 2013 o vzpostavitvi posebnega programa za izvajanje okvirnega programa za raziskave in inovacije (2014–2020) – Obzorje 2020 in razveljavitvi odločb 2006/971/ES, 2006/972/ES, 2006/973/ES, 2006/974/ES in 2006/975/ES

( Uradni list Evropske unije L 347 z dne 20. decembra 2013, str. 965 )

Stran 1038, Priloga II, točka 3 „del III. Prednostna naloga ‚družbeni izzivi‘“, zadnji stavek:

besedilo:

„Poleg tega se napredek za vsak izziv oceni glede na prispevek k posebnim ciljem, ki so podrobno navedeni v Prilogi I k Uredbi (EU) št. 104/2013.“

se glasi:
(4)

Portugalska je 6. junija 2011 vložila vlogo za uporabo sredstev ESPG v zvezi s presežnimi delavci v treh podjetjih, ki delujejo v panogi, razvrščeni v oddelek 29 NACE Revizija 2 (Proizvodnja motornih vozil, prikolic in polprikolic), v regijah Norte (PT11) in Centro (PT16) na ravni NUTS II, in jo do 18. julija 2011 dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo sredstev v višini 1 518 465 EUR.
PRILOGA

SPREMEMBE SPORAZUMA O USTANOVITVI EVROPSKE BANKE ZA OBNOVO IN RAZVOJ

Člen 1 Sporazuma o ustanovitvi banke se spremeni (novo besedilo je v poševnem tisku):

"Člen 1

Namen

Namen Banke pri prispevanju h gospodarskemu napredku in obnovi je pospeševati prehod k odprtemu tržno usmerjenemu gospodarstvu ter spodbujati zasebno in podjetniško pobudo v državah Srednje in Vzhodne Evrope, ki so zavezane načelom večstrankarske demokracije, pluralizma in tržnega gospodarstva in jih tudi uporabljajo. Namen Banke se lahko pod istimi pogoji izvaja tudi v Mongoliji ter v državah članicah južnega in vzhodnega Sredozemlja, če se tako odloči banka, potem ko sta za to glasovali najmanj dve tretjini guvernerjev, ki predstavljajo najmanj tri četrtine vseh glasovalnih pravic članic. V skladu s tem se v tem sporazumu in njegovih prilogah izrazi "srednje- in vzhodnoevropske države", "države Srednje in Vzhodne Evrope", "država prejemnica (ali države prejemnice)" ali "država članica prejemnica (ali države članice prejemnice)" nanašajo tudi na Mongolijo ter na vsako takšno državo južnega in vzhodnega Sredozemlja."
(3)

Belgija, Bolgarija, Danska, Nemčija, Estonija, Irska, Grčija, Španija, Francija, Italija, Ciper, Latvija, Litva, Malta, Nizozemska, Poljska, Portugalska, Romunija, Slovenija, Finska, Švedska in Združeno kraljestvo so predložili nacionalne programe za zbiranje, upravljanje in uporabo podatkov v sektorju ribištva za obdobje 2011–2013, kakor je določeno v členu 4(4) in (5) Uredbe (ES) št. 199/2008. Navedeni programi so bili v letu 2011 odobreni v skladu s členom 6(3) Uredbe (ES) št. 199/2008.
(3)

Ta pogajanja so se zaključila in Sporazum v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji (v nadaljnjem besedilu: Sporazum) je bil parafiran 31. maja 2012.
(3)

Zaradi javnega zdravja in higiene je bilo kljub temu ugotovljeno, da je upravičeno vključiti difenakum in druge antikoagulantne rodenticide v Prilogo I k Direktivi 98/8/ES, ki državam članicam omogoča, da odobrijo pripravke na osnovi difenakuma. Vendar pa Direktiva 2008/81/ES države članice obvezuje, da zagotovijo, da se pri izdaji dovoljenj za pripravke, ki vsebujejo difenakum, zmanjšata primarna in sekundarna izpostavljenost ljudi, neciljnih živali in okolja z upoštevanjem in izvajanjem vseh ustreznih in razpoložljivih ukrepov za zmanjšanje tveganja. Ukrepi za zmanjšanje tveganja iz Direktive 2008/81/ES torej vključujejo le omejitev na poklicno uporabo.
SL Uradni list Evropske unije L 199/3

SKLEP SVETA

z dne 24. julija 2012

o sklenitvi Sporazuma med Evropsko unijo in vlado Ruske federacije o trgovini z deli in komponentami motornih vozil med Evropsko unijo in Rusko federacijo

(2012/429/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

(1) V skladu s Sklepom Sveta 2012/106/EU (1) je bil Sporazum med Evropsko unijo in vlado Ruske federacije o trgovini z deli in komponentami motornih vozil med Evropsko unijo in Rusko federacijo (v nadaljnjem besedilu: Sporazum) podpisan 16. decembra 2011, s pridržkom njegove sklenitve.

(2) Sporazum bi bilo treba odobriti –

SPREJEL NASLEDNJI SKLEP:

Člen 1

Sporazum med Evropsko unijo in vlado Ruske federacije o trgovini z deli in komponentami motornih vozil med Evropsko unijo in Rusko federacijo se odobri v imenu Unije (2).

Člen 2

Predsednik Sveta imenuje osebo(-e), pooblaščeno(-e), da v imenu Unije poda(-jo) uradno obvestilo iz člena 13(2) Sporazuma, s čimer se izrazi soglasje Unije, da je Sporazum zanjo zavezujoč (3).

Člen 3

Ta sklep začne veljati na dan sprejetja.

V Bruslju, 24. julija 2012 Za Svet Predsednik A. D. MAVROYIANNIS

(1) UL L 57, 29.2.2012, str. 14.

(2) Sporazum je bil objavljen v UL L 57, 29.2.2012, str. 15, skupaj s sklepom o podpisu.

(3) Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
(30)

S pričakovanim povečanjem števila potnikov za približno [90 000 do 100 000] naj bi se v povprečju zmanjšali mejni stroški, povezani s potniki, prihodek pa naj bi se povečal za [7 do 9] %, z 205,4 milijona EUR v finančnem letu 2011 na [200 do 240] milijonov EUR v finančnem letu 2016. Preglednica 5 Koeficienti zasedenosti med finančnima letoma 2011 in 2016 Finančno leto 2011 2012 2013 2014 2015 2016 Prihodki (v 1 000 EUR) 205 369 – [180 000 do 220 000] [180 000 do 220 000] [190 000 do 240 000] [200 000 do 240 000] [200 000 do 240 000] Potniki (v milijonih) (13) 1,75 [1,6 do 1,8] [1,6 do 1,8] [1,6 do 1,8] [1,6 do 1,8] [1,6 do 1,8] Skupno število sedežev (v milijonih) [2,5 do 3] [2 do 2,5] [2 do 2,5] [2 do 2,5] [2 do 2,5] [2 do 2,5] Koeficient zasedenosti (14) [72 do 75] % [72 do 75] % [72 do 75] % [72 do 75] % [73 do 78] % [73 do 78] %
(2)

Navedeni programi morajo biti sestavljeni v skladu z Uredbo Sveta (ES) št. 199/2008 z dne 25. februarja 2008 o vzpostavitvi okvira Skupnosti za zbiranje, upravljanje in uporabo podatkov v sektorju ribištva in podporo znanstvenemu svetovanju v zvezi s skupno ribiško politiko (2) ter Uredbo Komisije (ES) št. 665/2008 z dne 14. julija 2008 o določitvi podrobnih pravil za uporabo Uredbe Sveta (ES) št. 199/2008 o vzpostavitvi okvira Skupnosti za zbiranje, upravljanje in uporabo podatkov v sektorju ribištva in podporo znanstvenemu svetovanju v zvezi s skupno ribiško politiko (3).
(5)

Komisija je poslala vprašalnike industriji Unije, proizvajalcu izvozniku iz Ljudske republike Kitajske, uvoznikom in organom Ljudske republike Kitajske. Zainteresirane strani so imele možnost, da pisno predložijo svoja stališča in zahtevajo zaslišanje v roku iz obvestila o začetku.
(2)

Države članice so obvestile Komisijo, da so sprejele vse potrebne tehnične in pravne ukrepe za zbiranje in posredovanje podatkov iz člena 5(1) Uredbe VIS v vizumski informacijski sistem za vse vloge iz navedene regije, vključno z ukrepi za zbiranje in/ali posredovanje podatkov v imenu druge države članice.
(3)

Člen 15(2) Uredbe (ES) št. 732/2008 določa začasni preklic posebnega spodbujevalnega režima za trajnostni razvoj in dobro upravljanje iz oddelka 2 poglavja II navedene uredbe, zlasti če nacionalna zakonodaja ne vključuje več tistih konvencij iz Priloge III, ki so bile ratificirane zaradi izpolnjevanja zahtev iz člena 8(1) in (2), ali se navedena zakonodaja ne izvaja učinkovito. Ta režim je bil Boliviji odobren z Odločbo Komisije 2008/938/ES (2).
(1)

Na ravni Unije poteka postopek sprejemanja zakonodaje o odobritvi dodatnih avtonomnih trgovinskih preferencialov Pakistanu. Brez oprostitve od obveznosti Unije iz odstavka 1 člena I in člena XIII Splošnega sporazuma o carinah in trgovini 1994 (GATT 1994), kolikor je potrebno, bi se v obravnavo z navedenimi dodatnimi avtonomnimi trgovinskimi preferenciali morale vključiti vse druge članice Svetovne trgovinske organizacije (STO). Zato je ustrezno, da se v skladu z odstavkom 3 člena IX Marakeškega sporazuma o ustanovitvi Svetovne trgovinske organizacije ustrezno in kolikor je potrebno, zahteva oprostitev od obveznosti iz odstavka 1 člena I in člena XIII GATT 1994.
(7)

V Nemčiji, Italiji in na Nizozemskem je leta 2011prišlo do izbruhov aviarne influence. Nemčija, Italija in Nizozemska so sprejele ukrepe za boj proti navedenim izbruhom v skladu z Direktivo 2005/94/ES.
(41)

Poleg tega se je spremenil splošni okvir, v katerem Komisija ocenjuje državno pomoč za zavarovalne premije. Po mnenju Komisije je bila shema državne pomoči združljiva leta 2000 (17) za nadomestilo na podlagi „izrednih pogojev, značilnih za finske vremenske razmere in obalna območja“. Pri tej odločitvi se je Komisija v obrazložitvi sklicevala na položaj v kmetijskem sektorju, v zvezi s katerim v smernicah ni nobene določbe, ki bi veljala zanj, vendar se Komisija običajno za vsak primer posebej pozitivno odloči za ukrep pomoči v povezavi z zavarovanjem za naravne nesreče in izrednimi zavarovanji. Komisija je leta 2000 za kmetijski in ribiški sektor pojasnila svojo politiko z določitvijo meril, ki jih je treba upoštevati pri oceni (18) takšne pomoči v zadevnih smernicah. Od takrat so ta merila še vedno vključena v smernice za kmetijstvo (19), medtem ko jih v smernicah za ribištvo ni več. Komisija je torej za kmetijski sektor določila natančna merila za obravnavanje pomoči za zavarovalne premije kot združljive z notranjim trgom, medtem ko so bila ta merila v smernicah za ribištvo črtana. Za ribiški sektor mora zdaj Komisija uporabljati splošno načelo nezdružljivosti državne pomoči in združljivost ali nezdružljivost takšne sheme oceniti na podlagi določb, ki se lahko uporabljajo.
SL Uradni list Evropske unije L 241/1

SKLEP SVETA

z dne 2. decembra 2010

o podpisu Sporazuma v obliki izmenjave pisem med Evropsko unijo in Kraljevino Maroko o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi protokolov 1, 2 in 3 ter njihovih prilog ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani

(2012/496/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,

ob upoštevanju predloga Evropske komisije,

ob upoštevanju naslednjega:

(1) Člen 16 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi strani (1) (v nadaljnjem besedilu: Sporazum o pridružitvi), ki velja od 1. marca 2000, predvideva postopno sprostitev medsebojne trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi.

(2) Pridružitveni svet EU-Maroko je julija 2005 sprejel akcijski načrt evropske sosedske politike, ki vključuje posebno določbo, katere namen je večja liberalizacija trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi.

(3) Svet je 14. oktobra 2005 pooblastil Komisijo za vodenje pogajanj s Kraljevino Maroko v okviru Sporazuma o pridružitvi, da bi se dosegel ta namen.

(4) 14. decembra 2009 je Komisija zaključila pogajanja v imenu Unije za sporazum v obliki izmenjave pisem (v nadaljnjem besedilu: Sporazum), s katerim se spreminja Sporazum o pridružitvi.

(5) Sporazum bi bilo treba podpisati –

SPREJEL NASLEDNJI SKLEP:

Člen 1

Podpis Sporazuma v obliki izmenjave pisem (v nadaljnjem besedilu: Sporazum) med Evropsko unijo in Kraljevino Maroko o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi protokolov 1, 2 in 3 ter njihovih prilog ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani se odobri v imenu Unije, s pridržkom sklenitve navedenega sporazuma (2).

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije s pridržkom njegove sklenitve.

Člen 3

Ta sklep začne veljati z dnem sprejetja.

V Bruslju, 2. decembra 2010 Za Svet Predsednik M. WATHELET

(1) UL L 70, 18.3.2000, str. 2.

(2) Besedilo Sporazuma bo objavljeno skupaj s sklepom o njegovi sklenitvi.
Kljub tem omejitvam zaradi pretečenega časa so revizorji lahko izpolnili svojo pogodbo, izvedli revizijo ter ocenili izpolnjevanje obveznosti javne službe s strani javne televizije RTP, in nadomestilo, ki ga je le-ta prejela. Revizija izrecno navaja, da so revizorji uspeli prebroditi težave, ki so nastale zaradi preteklega časa, in izvedli revizijo. Na primer, revizorji so sicer izrazili pridržek glede tega, da ni bilo mogoče uporabiti meril stroškovnega računovodstva in metod za razporejanje stroškov, vendar jih to pri reviziji ni oviralo in svoje delo so lahko uspešno zaključili. Zbirno poročilo navaja, da: „vsi stroški in prihodki javne televizije RTP temeljijo na predpostavki, da se njena dejavnost nanaša samo na zagotavljanje storitev javne televizije, in da so te revizije temeljile na finančnih računovodskih izkazih, ki so jih revidirali tako notranji revizor podjetja kot zunanji revizorji, ki niso ugotovili nič takega, kar ne bi bilo podrobno opisano v letnih računovodskih izkazih“ (90). Komisija je že ugotovila (glej uvodno izjavo 18 tega sklepa), da je javna televizija RTP v letih, ki so bila predmet revizije, opravljala samo dejavnosti javne službe, komercialne dejavnosti pa so izvajale pravno ločene podružnice javne televizije RTP. Merila za razporejanje stroškov so zato pomembna samo zaradi umestitve razporejanja stroškov v okvir stroškov javne službe, ki jih je imela javna televizija RTP, in ne bi smela imeti nobenega vpliva na znesek skupnih stroškov javne službe.

Glede finančnih informacij je Komisija ugotovila, da so se lahko zunanji revizorji upravičeno zanašali na letna finančna poročila, ki so jim bile vedno priložene revizije, ki so potrdile natančnost poročil javne televizije RTP. V skladu s pogodbama o izvajanju javne službe je bil namen zunanje revizije poročila o izvajanju javne službe preveriti, ali je javna televizija RTP izpolnila svoje obveznosti javne službe, kot so ji bile naložene, in ali je nadomestilo javnih stroškov v skladu s stroški, nastalimi pri izvajanju teh obveznosti. Finančni podatki za zagotavljanje javne službe v letih, ki so bila predmet revizije, so bili povezani z zagotavljanjem javne službe s strani javne televizije RTP, vendar pa je bilo potrebno nadaljnje neodvisno preverjanje, da bi ugotovili, ali so bili stroški, ki so nastali, v skladu z nalogami javne službe.
(6)

Zaradi jasnosti in preglednosti pravil Skupnosti bi bilo treba določbe, ki so zastarele ali so prenehale veljati, razveljaviti.
(4)

V skladu s členom 5 Protokola o stališču Danske, priloženega Pogodbi o Evropski Uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska ne sodeluje pri izvajanju tega sklepa in zato ne sodeluje pri financiranju te misije.
(1)

V skladu s členom 4 Sklepa Komisije 2009/336/ES z dne 20. aprila 2009 o ustanovitvi „Izvajalske agencije za izobraževanje, avdiovizualno področje in kulturo“ za upravljanje dejavnosti Skupnosti na področjih izobraževanja, avdiovizualnih medijev in kulture z uporabo Uredbe Sveta (ES) št. 58/2003 (2) je „Izvajalska agencija za izobraževanje, avdiovizualno področje in kulturo“ (v nadaljnjem besedilu: Agencija) odgovorna za upravljanje dejavnosti Unije na področjih izobraževanja, avdiovizualnih medijev in kulture.
(6)

Komisija je Francijo pozvala, naj preveri, ali sta navedeni pooblastitvi, odobreni Franciji brez izrecne časovne omejitve, še vedno potrebni, in to potrdi Komisiji. Francija je poleg zgoraj navedenih zastarelih pooblastitev potrdila, da se pooblastitvi o neupoštevanju transakcij iz točk 5 in 6 dela B Priloge X k Direktivi 2006/112/ES, v praksi ne uporabljata več. Zato bi morali tudi pooblastitvi, ki ju je Komisija v zvezi s tem odobrila za namene določitve osnove za lastna sredstva iz naslova DDV, prenehati.
2.

Člen 2 se nadomesti z naslednjim: „Člen 2 Naloga Naloga skupine bo svetovati Komisiji glede upravnih obremenitev, ki nastanejo zaradi zakonodaje EU za podjetja, zlasti mala in srednja ter mikro podjetja, in poenostavitve obstoječih zakonodajnih aktov EU, ki jih je treba pregledati, ter glede tega, kako lahko postanejo javne uprave držav članic učinkovitejše in pri izvajanju zakonodaje EU bolje izpolnjujejo potrebe zainteresiranih strani, zlasti MSP. Skupina bo Komisiji svetovala zlasti glede: — ukrepov za zmanjšanje upravnih obremenitev in poenostavitev obstoječe zakonodaje, pri čemer bo posebna pozornost namenjena potrebam malih podjetij, — tekočega programa poenostavitve, pri čemer bo poudarek na aktih z velikim potencialom za zmanjšanje upravnih obremenitev, — potencialnih upravnih obremenitev za podjetja pri izvajanju zakonodaje EU, zlasti mala in srednja ter mikro podjetja, pri čemer se bo opirala na časovne načrte, — ukrepov, ki jih je mogoče sprejeti na nacionalni ravni in bodo v pomoč državam članicam pri izvajanju zakonodaje EU, sprejete v okviru programa za zmanjševanje upravnih obremenitev, na najmanj obremenjujoč način, — ukrepov, ki jih je mogoče sprejeti na nacionalni ravni, da se bodo uprave pri izvajanju zakonodaje EU bolje odzivale na pomisleke MSP in upoštevale imperativ rasti, ter ji pomagala pri zagotavljanju napredka Sveta in Parlamenta pri sprejemanju predlogov za poenostavitev in zmanjšanje upravnih obremenitev. Mandat skupine traja do 31. oktobra 2014.“
SL Uradni list Evropske unije L 337/53

IZVEDBENI SKLEP KOMISIJE

z dne 7. decembra 2012

o spremembi dela A Priloge XI k Direktivi Sveta 2003/85/ES glede seznama nacionalnih laboratorijev, pooblaščenih za ravnanje z živim virusom slinavke in parkljevke

(notificirano pod dokumentarno številko C(2012) 8900)

(Besedilo velja za EGP)

(2012/766/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavljajo Direktivo 85/511/EGS in odločbe 89/531/EGS in 91/665/EGS ter spreminja Direktivo 92/46/EGS (1), zlasti člena 67(2) Direktive,

ob upoštevanju naslednjega:

(1) Direktiva 2003/85/ES določa minimalne nadzorne ukrepe, ki se uporabljajo v primeru izbruha slinavke in parkljevke, ter nekatere preventivne ukrepe za izboljšanje osveščenosti ter pripravljenosti pristojnih organov in kmetov na navedeno bolezen.

(2) Navedeni preventivni ukrepi vključujejo obveznost, da države članice zagotovijo, da ravnanje z živim virusom slinavke in parkljevke za raziskave in diagnostiko poteka le v odobrenih nacionalnih laboratorijih iz dela A Priloge XI k Direktivi 2003/85/ES.

(3) Združeno kraljestvo je Komisijo uradno obvestilo, da se je spremenilo ime nacionalnega laboratorija s seznama v delu A Priloge XI k Direktivi 2003/85/ES, ki se nahaja v navedeni državi članici.

(4) Zaradi pravne varnosti je pomembno, da se seznam nacionalnih laboratorijev iz dela A Priloge XI k Direktivi 2003/85/ES posodablja. Zato je treba nadomestiti vnos za Združeno kraljestvo na navedenem seznamu nacionalnih laboratorijev iz dela A k navedeni prilogi.

(5) Prilogo XI k Direktivi 2003/85/ES bi bilo zato treba ustrezno spremeniti.

(6) Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

Člen 1

V delu A Priloge XI k Direktivi 2003/85/ES se vnos za Združeno kraljestvo nadomesti z naslednjim:

„UK Združeno kraljestvo The Pirbright Institute Združeno kraljestvo Estonija Finska Irska Latvija Malta Slovenija Švedska“

Člen 2

Ta sklep je naslovljen na države članice.

V Bruslju, 7. decembra 2012 Za Komisijo Tonio BORG Član Komisije

(1) UL L 306, 22.11.2003, str. 1.